SAT สาละวันเตี้ยลง
สิ่งที่อาจารย์สัมผัสได้จากหุ้น SAT อย่างชัดเจนก็คือ ธุรกิจยานยนต์ไม่ได้เฟื่องฟูเหมือนเมื่อก่อน ส่งผลให้ความน่าสนใจของหุ้นตัวนี้ และหุ้นกลุ่มนี้หดหายไปดื้อๆ จึงไม่ค่อยมีคนกล่าวถึงสักเท่าไหร่
11 ก.ย. 2559

สภาแมงเม่า : ดร.สมชาย
 
คุณเผดิมภพ จากบางกรวย นนทบุรี พูดถึงสถานการณ์ของหุ้น SAT หรือบริษัท สมบูรณ์ แอ๊ดวานซ์ เทคโนโลยี จำกัด (มหาชน)ว่า เคยมีนักวิเคราะห์พูดถึงสภาวะของหุ้นในกลุ่มชิ้นส่วนยานยนต์ในปี 2559 จะฟื้นตัวดีขึ้นจากการปรับปรุงประสิทธิภาพ ลดต้นทุนที่ไม่จำเป็น พร้อมกับให้น้ำหนักการลงทุนสำหรับกลุ่มยานยนต์เป็น Neutral รอสัญญาณการฟื้นตัวที่เด่นชัดกว่านี้เหตุใดราคาหุ้นถึงรูดลงอย่างต่อเนื่อง รบกวนอาจารย์ช่วยพูดถึงการสวนทางกันระหว่าง “ความจริง”  กับ “ความเห็น” ด้วยครับ
 
สิ่งที่อาจารย์สัมผัสได้จากหุ้น SAT หรือ บริษัท สมบูรณ์ แอ๊ดวานซ์ เทคโนโลยี จำกัด (มหาชน)อย่างชัดเจนก็คือ ธุรกิจยานยนต์ไม่ได้เฟื่องฟูเหมือนเมื่อก่อน ส่งผลให้ความน่าสนใจของหุ้นตัวนี้ และหุ้นกลุ่มนี้หดหายไปดื้อๆ จึงไม่ค่อยมีคนกล่าวถึงสักเท่าไหร่
โดยข้อมูลที่จำได้เลาๆ น่าจะมีการเขียนบทวิเคราะห์ถึงหุ้นตัวนี้ในช่วงเดือน เม.ย. 59 เพราะเป็นจังหวะที่ทุกคนเริ่มเห็นสัญญาณฟื้นตัวของภาคอุตสาหกรรมยานยนต์ จึงเชื่อว่า ความสามารถในการทำกำไรจะดีขึ้นกว่าเมื่อก่อน เพราะในระหว่างทางได้มีการลดต้นทุนที่ไม่จำเป็นไปเยอะ
น่าเสียดายที่ข้อมูลในโลกของความเป็นจริงกลับฟ้องว่า ตัวเลขกำไรมีแนวโน้มลดลงอย่างต่อเนื่อง ซึ่งเห็นได้จากผลประกอบการย้อนหลังในช่วง 3 ปีที่ผ่านมา ได้แสดงถึงผลกระทบที่เกิดจากการชะลอตัวของอุตสาหกรรมยานยนต์ และยังเป็นการตอกย้ำว่า ยังมีหุ้นตัวอื่นที่น่าสนใจกว่านะครับ
 
(หน่วย : ล้านบาท)
 
เนื่องจากโอกาสในการกลับมาทำกำไรอย่างโดดเด่นคงต้องใช้เวลาอีกนาน และเมื่อดูจากค่า P/E ที่ระดับ 8.40 เท่า และค่า P/BV ที่ระดับ 0.98 เท่า ก็ทำให้รู้ว่า ราคาหุ้นค่อนข้างถูกเกินความเป็นจริง แต่แรงเทขายกลับไม่เบาบางลงเลย เท่ากับเป็นการสะท้อนว่า ไม่มีใครอยากถือหุ้นตัวนี้อีกต่อไป
นั่นหมายความว่า คนที่มีหุ้นอยู่ในพอร์ตแล้วเกิดความรู้สึกไม่สบายใจ ก็คงเทขายหุ้นออกมาอีกในไม่ช้า เพราะตัวเลขกำไรที่ลดลงทุกปี กลายเป็นแรงกดดันที่ส่งผลโดยตรงต่อราคาหุ้นในกระดานไปเสียแล้วนั่นเอง
วันนี้ถึงต้องมองกันว่า ราคาหุ้นจะไปหยุดลงตรงบริเวณไหน?
เนื่องจากไม่มีข้อมูลในไหนที่ส่งสัญญาณให้รู้ว่า หุ้นจะเด้งกลับในเร็ววันครับ
…
 

กราฟประกอบข่าว Aspen, ราคาปิด ณ วันที่ 9 ก.ย.59